Лукашэнка ўсё ж перадумвае і не адпраўляе Кабякова старшынёй Рагачоўскага райвыканкама. Такі ж варыянт абсалютна імаверны. Ну пагарачыўся, сказаў на эмоцыях, заўтра ўсе забудуцца. А Кабякоў рупліва робіць сваю працу. Гэтага чалавека зусім не западозрыш у палітычных амбіцыях, ён блякне нават на фоне двух іншых папярэдніх прэм’ераў Сідорскага і Мясніковіча. Кабякоў, які папрацаваў паслом у Маскве, добра ведае расійскія парадкі. Як дамовіцца з Крамлём па тым ці іншым пытанні. На Захад прэм’ер не дужа глядзіць, але для гэтага ў Лукашэнкі ёсць Макей.